PRITARTA

Molėtų rajono savivaldybės tarybos

2020 m. gegužės d. sprendimu Nr. B1-

**PROJEKTO „SOCIALINIŲ PASLAUGŲ KOKYBĖS GERINIMAS IR ĮVAIROVĖS PLĖTRA SPECIALIŲJŲ POREIKIŲ VAIKAMS LIETUVOJE IR LATVIJOJE/SEE ME“ JUNGTINĖS VEIKLOS (PARTNERYSTĖS) SUTARTIS**

2020 m. gegužės mėn. d. Nr.

Molėtai

Vadovaudamiesi 2014–2020 m. Interreg V-A Latvijos ir Lietuvos bendradarbiavimo per sieną programos 3-ojo kvietimo teikti projektų paraiškas vadovu, patvirtintu Stebėsenos komiteto 2019 m. balandžio 8 d. (toliau – Kvietimo taisyklės), Lietuvos Respublikos civilinio kodekso 6.969 straipsniu, įtvirtinančiu jungtinės (partnerystės) sutarties sąvoką ir reglamentuojančiu jos formą bei būtinas sąlygas, **biudžetinė įstaiga Molėtų r. Kijėlių specialusis ugdymo centras**,kodas 195401122, atstovaujamas direktorės Astos Jakovlevienės (toliau– Projekto vykdytojas), **Molėtų rajono savivaldybės administracija**, kodas 188712799, atstovaujama administracijos direktoriaus Sigito Žvinio (toliau - Projekto partneris), siekdami sėkmingai įgyvendinti projektą „Socialinių paslaugų kokybės gerinimas ir įvairovės plėtra specialiųjų poreikių vaikams Lietuvoje ir Latvijoje/See me“ (toliau – Projektas), sudarėme Projekto įgyvendinimo jungtinės veiklos (partnerystės) sutartį (toliau – Sutartis).

1. **SUTARTIES DALYKAS**
2. Projekto pagal 2014–2020 m. Interreg V-A Latvijos ir Lietuvos bendradarbiavimo per sieną programos 3-ojo kvietimo teikti projektų paraiškas vadovo, patvirtinto Stebėsenos komiteto 2019 m. balandžio 8 d., 2.3 punktu, įgyvendinimas. Projekto vykdytojas partnerio teisėmis dalyvauja Projekto pareiškėjo Visagino „Verdenės“ gimnazijos (toliau – Projekto pareiškėjas) Projekte. Šia Sutartimi Projekto vykdytojas ir Projekto partneris (toliau – Šalys) įsipareigoja, kooperuodami savo darbą ir žinias, bendrai veikdami įgyvendinti Projektą, vykdyti Projekto veiklą – atnaujinti ir išplėsti biudžetinės įstaigos Molėtų r. Kijėlių specialiojo ugdymo centro edukacines erdves.
3. Šalys susitaria, kad jungtinė veikla tęsiama nuo Sutarties pasirašymo dienos iki Projekto pabaigos (2022-04-30). Pasikeitus aplinkybėms ir (ar) pratęsus Projektą, Šalys susitaria pasirašyti papildomą susitarimą dėl Sutarties tęsimo (iki Projekto pabaigos).
4. Ši Sutartis yra sudaroma siekiant nustatyti Projekto rezultatų, tarpusavio teisių, pareigų ir atsakomybės pasiskirstymą tarp Šalių įgyvendinant Projektą.
5. Pagal šią Sutartį Šalys neįsteigia naujo juridinio asmens.
6. **ŠALIŲ ĮSIPAREIGOJIMAI**
7. Šalys sutinka ir neprieštarauja, kad Projekto biudžeto lėšas apskaitytų ir Projektą administruotų Projekto vykdytojas.
8. Šalys susitaria viešinti informaciją apie Projektą pagal Kvietimo taisykles, Projekto finansavimo sutarties (toliau - Finansavimo sutartis), Projekto taisyklių ir kitų atitinkamų dokumentų reikalavimus.
9. Šalys įsipareigoja visus dokumentus, susijusius su Projekto įgyvendinimu (sudarytas sutartis, atliktų pirkimų ir mokėjimų dokumentų originalus, įgyvendintą veiklą įrodančius dokumentus, susirašinėjimo dokumentų originalus ir kt.), kaupti ir privalomai saugoti savo buveinių patalpose ne trumpiau nei 5 metus nuo Projekto įgyvendinimo.
10. Šalys įsipareigoja sudaryti sąlygas Projektą tikrinti kontrolės institucijoms ir pateikti visus su Projekto įgyvendinimu susijusius dokumentus ir informaciją.
11. **Projekto vykdytojas įsipareigoja**:
	1. apskaityti ir administruoti Projekto biudžeto lėšas, rengti mokėjimo prašymus, viešinti Projekto veiklą, vykdyti Projekto viešuosius pirkimus, naudoti savo žmogiškuosius išteklius ir jų kompetenciją, užtikrinant tinkamą Projekto valdymą, įgyvendinimo priežiūrą, užtikrinti tinkamą sutarčių įgyvendinimą. Vykdyti kitas Projekto vykdytojui Projekto finansavimo sutartyje numatytas veiklas;
	2. suformuoti Projekto įgyvendinimo darbo grupę (toliau – Grupė);
	3. naudoti Projektui finansuoti skirtas lėšas tik su Projekto įgyvendinimu susijusioms tinkamoms finansuoti išlaidoms apmokėti ir tinkamai už jas atsiskaityti;
	4. pateikti Projekto partneriui, jei to pageidauja, Projekto pareiškėjui ir Projektą administruojančiai institucijai (toliau - Sekretoriatas) teikiamų pranešimų dėl mokėjimo prašymo dalies patvirtinimo, ataskaitų ar kt. dokumentų kopijas;
	5. užtikrinti, kad Projekto finansavimo lėšomis įgytas ar sukurtas turtas dėl pareiškėjo aplaidumo ar jo kaltės nebūtų sugadintas, sunaikintas ar kitaip prarastas Projekto veiklų įgyvendinimo metu;
	6. pateikti Projekto partneriui Projekto informaciją apie gautų lėšų panaudojimą per 20 darbo dienų po Projekto įgyvendinimo pabaigos;
	7. Projekto vykdytojui sutaupius Projekto lėšas, nepanaudotą Projekto partnerio lėšų dalį grąžinti Projekto partneriui per 20 darbo dienų nuo sutaupytų lėšų fakto paaiškėjimo dienos;
	8. Projekto vykdymui gautas lėšas (toliau – Projekto apyvartinės lėšos) grąžinti Projekto partneriui per 5 darbo dienas nuo išlaidų kompensavimo būdu gautų 2014-2020 m. Interreg V-A Latvijos ir Lietuvos programos lėšų pervedimo į Projekto vykdytojo banko sąskaitą, jeigu Projekto partneris nenurodo kitaip;
	9. viešinti Projektą interneto svetainėje www.kijeliuspuc.istaiga.lt ir per turimas duomenų bazes tikslinėms grupėms;
	10. prisiimti atsakomybę už tinkamą Kvietimo taisyklėse ir Finansavimo sutartyje nustatytų reikalavimų Projekto vykdytojams vykdymą;
	11. tinkamai vykdyti kitus įsipareigojimus, numatytus Sutartyje ir Lietuvos Respublikos teisės aktuose;
	12. užtikrinti Projekto rezultatų tęstinumą 5 (penkerius) metus po Projekto užbaigimo.
12. **Projekto partneris įsipareigoja:**
	1. prisidėti prie Projekto finansavimo iki 7,5 proc. tinkamų finansuoti projekto išlaidų nuo projektui skirtos Interreg V-A Latvijos ir Lietuvos bendradarbiavimo per sieną programos lėšų sumos, bet ne daugiau kaip 9 604,05 Eur (devyni tūkstančiai šeši šimtai keturi eurai, 5 centai);
	2. suteikti Projekto vykdytojui Projekto apyvartines lėšas, bet ne daugiau kaip 128 054 Eur (šimtas dvidešimt aštuoni tūkstančiai penkiasdešimt keturi eurai);
	3. Projekto vykdytojui patyrus netinkamų kompensuoti išlaidų, tačiau būtinų projektui įgyvendinti, jei Projekto įgyvendinimo eigoje tokias išlaidas nustatytų Sekretoriatas, jas kompensuoja Projekto partneris, jei šios išlaidos pagrįstos ir reikalingos;
	4. Projekto vykdytojui teikti papildomą informaciją, reikalingą Projektui įgyvendinti;
	5. viešinti Projektą savo interneto svetainėje bei per turimas duomenų bazes;
	6. bendradarbiauti su Projekto vykdytoju, siekiant užtikrinti sėkmingą Projekto tikslų bei uždavinių įgyvendinimą;

 10.7. vykdyti kitus įsipareigojimus, numatytus Sutartyje ir Lietuvos Respublikos teisės aktuose.

1. **PROJEKTO FINANSAVIMO LĖŠOS IR NUOSAVYBĖS TEISĖS**
2. Projekto įgyvendinimo šaltiniai yra 2014–2020 m. Interreg V-A Latvijos ir Lietuvos bendradarbiavimo per sieną programos lėšos (toliau – Finansavimas) ir Projekto partnerio biudžeto lėšos.
3. Projekto biudžete numatyta didžiausia Projekto tinkamų finansuoti išlaidų suma – 128 054 Eur (šimtas dvidešimt aštuoni tūkstančiai penkiasdešimt keturi eurai), iš kurių ES lėšos sudaro 108 845,9 Eur, Projekto partnerio lėšos sudaro 9 604,05 Eur ir valstybės lėšos sudaro 9 604,05 Eur.
4. Projekto apyvartinės lėšos suteikiamos pagal Projekto vykdytojo pateikiamą prašymą ir apyvartinių lėšų panaudojimo grafiką.
5. Visos Projekto, kuriam įgyvendinti skiriamas Finansavimas, veiklos turi būti įvykdytos, visi Projekto išlaidas pateisinantys dokumentai turi būti išrašyti ir visos išlaidos apmokėtos išlaidų tinkamumo finansuoti laikotarpiu, nustatytu Finansavimo sutartyje.
6. Projekto lėšas tiesiogiai gauna tik Projekto vykdytojas.
7. Projekto įgyvendinimo metu patirtos netiesioginės išlaidos atitenka Projekto vykdytojui.
8. Projekto metu sukurtas turtas kaip jungtinės Partnerių veiklos rezultatas (įskaitant projekto rezultatus ir kita) po Projekto tampa Projekto vykdytojo nuosavybe.
9. Projekto vykdytojas negalės 5 (penkerius) metus nuo Projekto įgyvendinimo pabaigos parduoti, perleisti, įkeisti turto ar kitokiu būdu suvaržyti daiktinių teisių į turtą, kuriam įsigyti buvo skirta parama.
10. Projekto vykdytojas negalės keisti pagal Projekto finansavimo sutartį finansuotos veiklos pobūdžio ir (ar) turto, kuriam įsigyti ar sukurti buvo naudota parama, nuosavybės formos 5 (penkerius) metus nuo Projekto įgyvendinimo pabaigos
11. **PROJEKTO VALDYMAS**
12. Projektą įgyvendins Grupė, sudaryta iš Projekto vykdytojo atstovų.
13. Grupei vadovauja Projekto vykdytojo atstovas, kuris ne rečiau kaip vieną kartą per du mėnesius organizuoja Grupės pasitarimus, kurių metu aptariama Projekto įgyvendinimo eiga.
14. Grupė užtikrina:
	1. Sutartyje ir Finansavimo sutartyje priskirtų įsipareigojimų įgyvendinimą Projekto metu;
	2. Projekto rezultatų pasiekimą, tvarumą ir tęstinumą;
	3. Projekto žmogiškųjų išteklių valdymą;
	4. Projekto ir jo veiklų sutarčių pasirašymą;
	5. Projekto dokumentų kaupimą ir saugojimą;
	6. Projekto eigos ir rezultatų priežiūrą ir kontrolę;
	7. Šalių pareigų vykdymą.
15. **VIEŠIEJI PIRKIMAI**
16. Įgyvendinant Projektą bus vykdomi viešieji pirkimai, reikalingi šios Sutarties I dalyje įvardytoms veikloms įgyvendinti.
17. Viešuosius pirkimus, reikalingus projekto veikloms įgyvendinti, jeigu tokie reikalingi, teisės aktų tvarka organizuoja Projekto vykdytojas. Pagal Sutartyje priskirtas vykdyti veiklas ir funkcijas, Projekto vykdytojas įsipareigoja:
	1. viešuosius pirkimus vykdyti laikydamasis Lietuvos Respublikos viešųjų pirkimų įstatymo;
	2. atsiskaityti su paslaugų tiekėjais, darbų vykdytojais pagal sudarytų sutarčių nuostatas.

**VI. ŠALIŲ ATSAKOMYBĖ**

1. Už šios Sutarties vykdymą bei įgyvendinimą kiekviena Šalis atsako pagal šioje Sutartyje prisiimtus įsipareigojimus.
2. Projekto vykdytojas yra tiesiogiai atsakingas už tinkamą Projekto įgyvendinimą.
3. Šalys atsakingos už tinkamą Projekto viešinimą, sąžiningą bendradarbiavimą bei pagalbą siekiant Projekto rezultatų pagal šioje Sutartyje prisiimtus įsipareigojimus.
4. Jeigu Sutartis buvo nutraukta vienai iš Šalių atsisakius toliau būti Projekto dalyviu arba nebegalint juo toliau būti, Šalis, kuri nebėra Projekto dalyvis, atsako tretiesiems asmenims pagal iki Sutarties nutraukimo atsiradusias prievoles, už kurių vykdymą yra atsakinga.
5. Šalis, vienašališkai nutraukusi Sutartį, turi atlyginti kitai Šaliai dėl to padarytus tiesioginius nuostolius.
6. Šalys atleidžiamos nuo atsakomybės dėl šios Sutarties vykdymo esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 straipsnį bei Lietuvos Respublikos Vyriausybės 1996 m. liepos 16 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

**VII. KONFIDENCIALUMAS**

1. Projekto partneris sutinka, kad Projekto vykdytojas rinktų, kauptų ir apdorotų informaciją, duomenis apie juos ir jų veiklą, būtinus sprendimams dėl išlaidų apmokėjimo priimti ir kitiems tikslams, susijusiems su Projekto įgyvendinimo priežiūra ir kontrole.
2. Šalys užtikrina, kad:
	1. jų darbuotojai ar kitais pagrindais samdomi asmenys naudos konfidencialią informaciją tik šios Sutarties vykdymo tikslais;
	2. jų darbuotojai ar kitais pagrindais samdomi asmenys šios Sutarties vykdymo tikslais negali atskleisti jokios konfidencialios informacijos jokiai trečiajai šaliai be išankstinio raštiško konfidencialios informacijos pateikėjo sutikimo;
	3. imasi visų būtinų atsargumo priemonių siekiant užtikrinti, kad jokia konfidenciali informacija nebūtų atskleista (išskyrus aukščiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant šią Sutartį.
3. Šios Sutarties ir Projekto sąlygos yra konfidencialios ir viešai neskelbiamos be Šalių sutikimo, išskyrus Lietuvos Respublikos įstatymuose nustatytus atvejus bei bendro pobūdžio informaciją apie Projekto esmę, įgyvendinimo eigą, nustatytus Projekto įgyvendinimo pažeidimus ir pan.
4. Konfidencialia informacija nelaikoma informacija, kuri:
	1. yra ar tampa vieša;
	2. yra teikiama tam, kad ji būtų pateikta viešai ir būtų įmanoma vykdyti šią Sutartį;
	3. yra valdoma Šalių be apribojimų ją atskleisti;
	4. yra gauta iš trečiosios šalies, kuri ją gavo teisėtai, ir jai netaikomi apribojimai dėl atskleidimo;
	5. yra nepriklausomai kuriama nenaudojant konfidencialios informacijos;
	6. privalo būti atskleista pagal įstatymus ar kitus teisės aktus.
5. Nė viena šio skyriaus nuostata nedraudžia Šalims atskleisti bet kokią gautą konfidencialią informaciją bet kokiam konsultantui, rangovui ar kitam šios Sutarties vykdymo tikslais samdomam asmeniui, su sąlyga, kad Šalis, atskleidžianti tą informaciją pareikalavo, kad konsultantai, rangovai, darbuotojai ar kiti asmenys sudarytų konfidencialumo susitarimą.

**VIII. PRANEŠIMAI**

1. Visi pranešimai, reikalavimai ir prašymai, susiję su šia Sutartimi, turi būti pateikiami raštu Sutarties rekvizituose nurodytais adresais arba el. paštu.
2. Šalys privalo viena kitą informuoti apie savo rekvizitų pasikeitimą ne vėliau kaip per 5 (penkias) darbo dienas.

**IX. GINČŲ SPRENDIMAS**

1. Šalių ginčai, kilę dėl jos vykdymo, sprendžiami derybomis, o nepavykus susitarti sprendžiami vadovaujantis Lietuvos Respublikos teisės aktais.

**X. SUTARTIES GALIOJIMAS, KEITIMAS IR NUTRAUKIMAS**

1. Ši Sutartis įsigalioja nuo jos pasirašymo momento ir galioja iki Projekto įgyvendinimo pabaigos arba iki jos nutraukimo Sutartyje ir teisės aktuose nustatyta tvarka.
2. Jeigu kuri nors šios Sutarties nuostatų ar sąlygų tampa visiškai ar iš dalies negaliojančia, tai tokios nuostatos ar sąlygos negaliojimas nedaro visos šios Sutarties ar kitų atskirų šios Sutarties nuostatų ar sąlygų negaliojančiomis. Tokiu atveju Šalys turi susitarti dėl galios netekusių nuostatų ar sąlygų pakeitimo kitomis.
3. Sutartis gali būti keičiama tik raštišku Šalių susitarimu.
4. Ši Sutartis gali būti nutraukta vienos iš Šalių, jeigu kita Šalis ją iš esmės pažeidžia, kaip tai nurodoma Lietuvos Respublikos civilinio kodekso 6.217 straipsnio 2 dalyje, arba negali jos vykdyti dėl svarbių priežasčių.
5. Sutartis nutraukiama, jei nutraukiamas finansavimo teikimas, t. y. nutraukiama Finansavimo sutartis.
6. Vienos iš Šalių veiklos nutraukimas ar reorganizavimas, taip pat jų pavadinimo pasikeitimas nėra pagrindas šiai Sutarčiai nutraukti.

**XI. BAIGIAMOSIOS NUOSTATOS**

1. Šalys atsako už šios Sutarties nevykdymą ar netinkamą vykdymą Lietuvos Respublikos įstatymų nustatyta tvarka.
2. Šalys pareiškia, kad:
	1. nei vienam iš jų nėra iškelta bankroto byla, jis nėra likviduojamas arba nėra bet kokioje panašioje situacijoje, numatytoje Lietuvos Respublikos įstatymuose ar kituose teisės aktuose;
	2. pateiks teisingą informaciją, reikalingą bendrai veiklai pagal Sutartį vykdyti.
3. Ši Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.
4. Šioje sutartyje neaptartos sąlygos sprendžiamos LR teisės aktų nustatyta tvarka.

**XII. ŠALIŲ REKVIZITAI IR PARAŠAI**

|  |  |
| --- | --- |
| **biudžetinė įstaiga Molėtų r. Kijėlių specialusis ugdymo centras**Kodas 195401122Adresas: Pušynėlio g. 2, Kijėlių k., Molėtų r. sav.Tel. (8 383) 53 417El. p. kijeliuuc@gmail.comDirektorė Asta JakovlevienėA.V. | **Molėtų r. savivaldybės administracija**Kodas 188712799Adresas: Vilniaus g. 44, LT-33140, MolėtaiTel. (8 383) 54 761El. p. info@moletai.lt Luminor Bank ABA. s. LT284010045500060025Direktorius Sigitas ŽvinysA.V. |